
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 3 

14 Ιανουάριου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 3 
Μητρώο Κατασκευαστών Αμυντικσύ Υλικσύ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη : 

α) Τις διατάξεις της παραγράφου 3 του άρθρου 20 
του νόμου 2913/2001 «Ρύθμιση θεμάτων Μετσχικών Τα¬ 
μείων Υπουργείου Εθνικής Άμυνας και άλλες διατάξεις» 
(Α' 102). 

β) Τις διατάξεις του άρθρου 90 του π.δ. 63/2005 «Κω¬ 
δικοποίηση της νσμοθεσίας για την Κυβέρνηση και κυ¬ 
βερνητικά όργανα» (Α' 98). 

γ) Το γεγονός ότι από τις διατάξεις του παράντος 
Διατάγματος δεν προκαλείται πρόσθετη επιβάρυνση 
σε βάρος του Κρατικού Προϋπολογισμού. 

δ) Τα υπ’ αριθμ. 128/2004,121/2005 και 247/2007 πρα¬ 
κτικά γνωμοδοτήσεων του Συμβουλίου της Επικρατεί- 
ας, μετά από πρόταση του Υπουργού Εθνικής Άμυνας, 
αποφασίζουμε: 

Άρθρο 1 
Αντικείμενο 

Το παρόν Προεδρικό Διάταγμα καθορίζει τους όρους 
και τις προϋποθέσεις κατάρτισης, τήρησης και εφαρμο¬ 
γής του Μητρώου Κατασκευαστών Αμυντικού Υλικού. 

Άρθρο 2 

Ορισμοί 

Για τις ανάγκες του παρόντος διατάγματος ισχύουν 
οι ακόλουθοι ορισμοί: 

α. Αμυντικό Υλικό θεωρείται το υλικό που καθορίζεται 
στο άρθρο 1, παραγρ. 3 του νάμου 3433/2006 «Προμή¬ 
θειες αμυντικού υλικού των Ενόπλων Δυνάμεων» (Α' 
20) και στην υπ’ αριθμ. 121078/6.12.2006 απόφαση του 
Υπουργού Εθνικής Άμυνας «Καθορισμός ως «αμυντικών 
υλικών», αυτών πσυ προσρίζσνται για στρατιωτικούς 
σκοπούς και συμβάλλουν στην ασφάλεια και άμυνα της 
χώρας, σύμφωνα με το άρθρο 1 παρ. 5 του ν. 3433/2006 
(Α' 20)» (Β' 1850). 

β. Εγχωρίως κατασκευαζόμενο υλικό θεωρείται το 
υλικό, το οποίο έχει Ελληνική Προστιθέμενη Αξία (ΕΠΑ) 
σε ποσοστό τουλάχιστον 35%, όπως καθορίζεται στο 
άρθρο 27 παραγρ. 4 και 9 του ν. 3433/2006. 


γ. Κατασκευαστής: Νσμικό ή φυσικό πρόσωπσ ή ενώ¬ 
σεις πρσμηθευτών (κοινσπραξίες). 

Άρθρσ 3 

Αρμόδιος Φορέας Μητρώου 

Αρμόδιος Φορέας για την κατάρτιση, τήρηση, εφαρ¬ 
μογή και επικαιροποίηση του Μητρώου, ορίζεται η 
Διεύθυνση Αμυντικών Επενδύσεων και Τεχνολσγικών 
Ερευνών (ΔΑΕΤΕ) της Γενικής Διεύθυνσης Αμυντικών 
Εξοπλισμών και Επενδύσεων (ΓΔΑΕΕ) τσυ Υπουργείου 
Εθνικής Αμυνας, στην οπσία, με βάση τσ π.δ. 73/2006 
(Α' 76), έχει συγκρστηθεί το αρμόδιο προς τούτο Τμήμα 
Αμυντικής Βιομηχανίας. 

Άρθρο 4 

Δικαίωμα εγγραφής - καταχώρησης 

1. Δικαίωμα εγγραφής-καταχώρησης στο Μητρώο 
έχουν όλοι οι κατασκευαστές - υποκατασκευαστές, που 
διαθέτουν παραγωγική δραστηριότητα στην Ελλάδα, 
έχουν τη δυνατότητα να κατασκευάσουν αμυντικά υλικά 
και ικανοποιούν τις προϋποθέσεις εγγραφής του άρθρου 
6, που ακολουθεί. 

2. Ένωση προμηθευτών (κοινοπραξία) έχει δικαίωμα 
εγγραφής στο μητρώο, όταν, εκ των μελών που συγκρο¬ 
τούν την ένωση, σι κατασκευάζσντες αμυντικό υλικό 
είναι εγγεγραμμένοι στο μητρώο. 

Άρθρο 5 

Δικαιώματα των κατασκευαστών 
πσυ περιλαμβάνονται στο Μητρώο 

Ένας κατασκευαστής μπσρεί να συμμετάσχει σε δια¬ 
γωνισμό του Υπουργείου Εθνικής Αμυνας για την προ¬ 
μήθεια αμυντικών υλικών εγχωρίως κατασκευαζομένων 
ή συμπαραγομένων με ΕΠΑ τουλάχιστον 35%, ή να ανα- 
λάβει - με τις προαναφερθείσες προϋποθέσεις - έργσ 
δί απευθείας ανάθεσης κατόπιν διαπραγμάτευσης (ν. 
3433/2006, άρθρο 51), μόνον μετά την εγγραφή του στο 
Μητρώο Κατασκευαστών Αμυντικσύ Υλικσύ. 

Άρθρσ 6 

Απαιτούμενα δικαιολσγητικά - στοιχεία εγγραφής 

Για να εγγραφεί ένας κατασκευαστής στσ Μητρώσ 
Κατασκευαστών Αμυντικσύ Υλικσύ απαιτείται να υπο¬ 
βάλει στη ΓΔΑΕΕ/ΔΑΕΤΕ, τα εξής δικαιολσγητικά και 
στσιχεία : 

α. Αίτηση εγγραφής συνοδευόμενη από το έντυπο 
ενημερωτικών στοιχείων (ερωτηματολόγιο), που χορη¬ 
γείται από τη ΔΑΕΤΕ, πλήρως συμπληρωμένο από τον 
αιτούντα κατασκευαστή. 

β. Καταστατικό της εταιρείας (εκτός ατομικών επι¬ 
χειρήσεων). 

γ. Αριθμό φορολογικού μητρώου (Α.Φ.Μ.) 
δ. Αριθμός Μητρώου ασφαλιστικού οργανισμού 
ε. Ισχύουσα άδεια λειτουργίας 
στ. Απόσπασμα Ποινικού Μητρώου του νομίμου εκ¬ 
προσώπου, διαχειριστή και μελών του Διοικητικού Συμ¬ 
βουλίου. 

ζ. Πιστοποιητικό του συστήματος διαχείρισης ποιότη¬ 
τας του κατασκευαστή κατά ΕΑΟΤ ΕΝ 180 9001: 2000 
ή οιαδήποτε αναθεωρημένη / επικαιροποιημένη έκδοση 
αυτού που ισχύει κατά το χρονικό διάστημα υποβολής 
της αίτησης εγγραφής. 

η. Βεβαίωση εγγραφής του κατασκευαστή στα Μη¬ 
τρώα του οικείου Βιομηχανικού ή Βιοτεχνικού Επιμε¬ 
λητηρίου. 

θ. Πιστοποιητικό αρμόδιας δικαστικής ή διοικητικής 
αρχής, έκδοσης του τελευταίου εξαμήνου, από το οποίο 
να προκύπτει ότι δεν τελούν υπό πτώχευση, εκκαθάρι¬ 
ση, αναγκαστική διαχείριση, πτωχευτικό συμβιβασμό, ή 
άλλη ανάλογη κατάσταση και επίσης ότι δεν τελούν υπό 
διαδικασία κήρυξης σε πτώχευση ή έκδοσης απόφασης 
αναγκαστικής εκκαθάρισης ή αναγκαστικής διαχείρι¬ 
σης ή πτωχευτικού συμβιβασμού ή υπό άλλη ανάλογη 
διαδικασία. 

ι. Αντίγραφα των ισολογισμών των τριών τελευταίων 
ετών ή σε περίπτωση μη κατάρτισής τους αντίγραφα 
φορολογικών εντύπων, από τα οποία να προκύπτουν τα 
αναλυτικά στοιχεία της οικονομικής δραστηριότητας 
του κατασκευαστή. Σε περιπτώσεις κατασκευαστών με 
διάρκεια λειτουργίας, κατά την υποβολή της αίτησης 
εγγραφής στο Μητρώο, μικρότερης των τριών ετών, τα 
προαναφερθέντα οικονομικά στοιχεία υποβάλλονται για 
το διάστημα λειτουργίας του κατασκευαστή. 

Άρθρο 7 

Προϋποθέσεις εγγραφής κατασκευαστή στο Μητρώο 

1. Ο ενδιαφερόμενος κατασκευαστής θα πρέπει να 
πληροί τις ακόλουθες προϋποθέσεις: 

α. Να διαθέτει εγκαταστάσεις, προσωπικό, εξοπλισμό 
και οργάνωση για την παραγωγή και τον έλεγχο της 
ποιότητας αμυντικών υλικών. 

β. Να μην έχει αποκλειστεί προσωρινά ή μόνιμα από 
τις διενεργούμενες από το ΥΠΕΘΑ προμήθειες. 

γ. Να διαθέτει στελεχωμένο και ενεργό τμήμα έρευ¬ 
νας, σχεδιασμού και ανάπτυξης. 

δ. Να διαθέτει ικανό αριθμό τεχνικού επιστημονικού 
προσωπικού, τόσο σε σχέση με το σύνολο του προ¬ 
σωπικού του, όσο και με τον όγκο, την κρισιμότητα 
και πολυπλοκότητα των έργων / προγραμμάτων που 
αναλαμβάνει. 

ε. Να διαθέτει μηχανογραφημένο λογιστικό σύστη¬ 
μα 

στ. Να διαθέτει πιστοποιητικό βιομηχανικής ασφάλει¬ 
ας σε ισχύ, εκδοθέν από την αρμόδια Διεύθυνση του 
ΥΠΕΘΑ. 

ζ. Να εκπληρώνει με συνέπεια τις συμβατικές του υπο¬ 
χρεώσεις σε ήδη αναληφθέντα και διεκπεραιωθέντα 


ή/ και σε εν εξελίξει έργα / προγράμματα προμήθειας 
αμυντικού υλικού. 

2. Ανασκόπηση της εκπλήρωσης των παραπάνω προ¬ 
ϋποθέσεων γίνεται ανά διετία για κάθε έναν από τους 
καταχωρημένους στο Μητρώο κατασκευαστές, προκει- 
μένου να ανανεώνεται η ένταξή τους σε αυτό, σύμφωνα 
και με το άρθρο 11, παραγρ. 4 του παρόντος. 

3. Κατά την πρώτη εφαρμογή του παρόντος Διατάγ¬ 
ματος, τα αναφερόμενα στις περιπτώσεις γ' έως και ζ' 
της παραγράφου 1 του άρθρου αυτού δεν αποτελούν 
προϋποθέσεις αρχικής εγγραφής του κατασκευαστή 
στο Μητρώο. Σε κάθε περίπτωση δεν θίγονται τα οριζό¬ 
μενα στο άρθρο 68 παραγρ. 2 του ν. 3433/2006 και στις 
διατάξεις της υπ’ αριθμ. Φ.120/1/136775/Σ. 486/14.2.2005 
απόφασης του Υπουργού Εθνικής Άμυνας «Κύρωση από 
το Γενικό Επιτελείο Εθνικής Άμυνας του Κανονισμού 
Βιομηχανικής Ασφάλειας (ΕΚΒΑ)» (Β' 336) προκειμένου 
περί διαβαθμισμένου υλικού. Τα ως άνω όμως αναφε¬ 
ρόμενα (περ. γ' - ζ' της παραγρ. 1) αποτελούν προϋπο¬ 
θέσεις ανανέωσης της παραμονής του κατασκευαστή 
στο Μητρώο μετά την πρώτη ανασκόπηση. 

4. Μετά την παρέλευση δύο (2) ετών, που αρχίζουν 
μετά τρίμηνο από τη δημοσίευση του παρόντος Π.Δ. 
στην Εφημερίδα της Κυβερνήσεως, κάθε νέα εγγραφή / 
καταχώρηση κατασκευαστή στο Μητρώο πραγματοποι¬ 
είται με την υποβολή του συνόλου των δικαιολογητικών- 
στοιχείων εγγραφής του άρθρου 6 και την εκπλήρωση 
όλων των προϋποθέσεων εγγραφής του άρθρου 7 του 
παρόντος. 

Άρθρο 8 

Γνωμοδοτική Επιτροπή Μητρώου 

1. Στη Διεύθυνση Αμυντικών Επενδύσεων και Τεχνολο¬ 
γικών Ερευνών (ΔΆΕΤΕ) της ΓΔΆΕΕ συγκροτείται Γνω- 
μοδοτική Επιτροπή Μητρώου (ΓΕΜ), που αποτελείται 
από επτά μέλη (του Προέδρου της συμπεριλαμβανομέ¬ 
νου), πολιτικούς υπαλλήλους τριτοβάθμιας εκπαίδευσης 
ή / και αξιωματικούς, ανώτατους ή ανώτερους απόφοι¬ 
τους Ανώτατων Στρατιωτικών Εκπαιδευτικών Ιδρυμά¬ 
των (ΆΣΕΙ) ή τριτοβάθμιας εκπαίδευσης, οι οποίοι δεν 
απαλλάσσονται από τα υπόλοιπα καθήκοντά τους. 

2. Πρόεδρος της επιτροπής είναι ο Διευθυντής της 
ΓΔΆΕΕ/ΔΆΕΤΕ και μέλη της οι προϊστάμενοι των τμη¬ 
μάτων Αμυντικής Βιομηχανίας, Εγχώριων Βιομηχανικών 
Συμμετοχών, Αμυντικής & Τεχνολογικής Ερευνας, Παρα¬ 
κολούθησης των Εγκεκριμένων Προγραμμάτων, της ΔΆ¬ 
ΕΤΕ και οι προϊστάμενοι των τμημάτων Ελληνικής Προ¬ 
στιθέμενης Αξίας, Πολιτικής - Διασφάλισης Ποιότητας & 
Ελέγχου Κλιμακίων, της Διεύθυνσης Αντισταθμιστικών 
Ωφελημάτων και Διασφάλισης Ποιότητας (ΔΆΩΔΠ). Συμ¬ 
βουλευτικά, εφόσον κατά την κρίση του προέδρου της 
επιτροπής απαιτηθεί, συμμετέχει ο προϊστάμενος του 
αυτοτελούς Γ ραφείου Νομικής Υποστήριξης της Γ ΔΆΕΕ. 
Εισηγητής είναι ο προϊστάμενος του αρμόδιου για το 
Μητρώο γραφείου Αμυντικής Βιομηχανικής Πολιτικής 
του τμήματος Αμυντικής Βιομηχανίας της ΔΆΕΤΕ. Σε 
περίπτωση κωλύματος του προέδρου της ΓΕΜ τον αντι¬ 
καθιστά το αρχαιότερο ιεραρχικά μέλος της ΔΆΕΤΕ. 

3. Η Γνωμοδοτική Επιτροπή Μητρώου θεωρείται ότι 
βρίσκεται σε απαρτία, όταν είναι παρόντα πέντε του¬ 
λάχιστον από τα μέλη της. 

4. Η Γνωμοδοτική Επιτροπή Μητρώου έχει την αρμο¬ 
διότητα να γνωμοδοτεί για τα παρακάτω θέματα: 

α. Κατά την εφαρμογή των διατάξεων της παραγρ. 5 
του άρθρου 1 του ν. 3433/2006, προς την προτείνουσα 
Υπηρεσία (ΓΔΑΕΕ), για τον χαρακτηρισμά του παραγά- 
μενου υλικού ως αμυντικού ή μη, στην περίπτωση που 
αυτά δεν καθορίζεται από το άρθρο 1, παραγρ. 3 του ν. 
3433/2006 ούτε και από την υπ’ αριθμ. 121078/6.12.2006 
απόφαση του Υπουργού Εθνικής Άμυνας. 

β. Για τη συνδρομή των προϋποθέσεων καταχώρησης 
του κατασκευαστή στο Μητρώο Κατασκευαστών Αμυ¬ 
ντικού Υλικού, σύμφωνα με τα άρθρα 6 και 7 του παρό¬ 
ντος, λαμβάνοντας υπόψη την αιτιολογημένη εισήγηση 
της Επιτροπής του άρθρου 9 του παρόντος. 

5. Η διάρκεια της θητείας των μελών της Επιτροπής 
είναι διετής. 

Άρθρο 9 

Διαδικασία εγγραφής - καταχώρησης 

1. Αφού υποβληθεί η αίτηση εγγραφής ενός κατασκευ¬ 
αστή στο Μητρώο Κατασκευαστών Αμυντικού Υλικού, ο 
Γ εν. Δντης της Γ ΔΑΕΕ συγκροτεί τριμελή επιτροπή (του 
Προέδρου της συμπεριλαμβανομένου), η οποία ελέγχει 
με κάθε πρόσφορο τρόπο, περιλαμβανομένης και της 
επί τόπου επιθεώρησης των γραφείων και εγκαταστά¬ 
σεων του κατασκευαστή, την πληρότητα, την ακρίβεια 
και την ισχύ των δικαιολογητικών, την εκπλήρωση των 
προϋποθέσεων, την πληρότητα και την ακρίβεια των 
στοιχείων που αναφέρονται στα προηγούμενα άρθρα 
6 και 7 του παρόντος. Με το πέρας του ελέγχου η επι¬ 
τροπή συντάσσει σχετικό πρακτικό με αιτιολογημένη 
εισήγηση προς το αρμόδιο για το μητρώο τμήμα της 
ΓΔΑΕΕ/ΔΑΕΤΕ. 

2. Αν δεν υποβληθούν πλήρη στοιχεία από τον αιτού- 
ντα κατασκευαστή, η αίτησή του δεν εξετάζεται, έως 
ότου αυτά συμπληρωθούν. 

3. Γ ια την καταχώρηση ή μη ενός κατασκευαστή στο 
Μητρώο γνωμοδοτεί η Γνωμοδοτική Επιτροπή Μητρώ¬ 
ου της Γ ΔΑΕΕ, μετά από εισήγηση του προϊστάμενου 
του αρμόδιου για το Μητρώο γραφείου του τμήματος 
αμυντικής βιομηχανίας της ΓΔΑΕΕ/ΔΑΕΤΕ, εισήγηση 
η οποία θα βασίζεται στα στοιχεία που υποβλήθηκαν 
και ελέγχθηκαν, όπως περιγράφεται στις παραπάνω 
παραγράφους 1 και 2. 

4. Καταχώρηση ή μη ενός κατασκευαστή στο Μητρώο 
διενεργείται με απόφαση του Γενικού Διευθυντού της 
Γ ΔΑΕΕ μετά την ολοκλήρωση των διαδικασιών των ανω¬ 
τέρω παραγράφων 1, 2 και 3, το αργότερο εντός τριών 
(3) μηνών από την υποβολή της αίτησης εγγραφής μαζί 
με τον πλήρη φάκελο των δικαιολογητικών. Κατά το 
πρώτο έτος ισχύος του παρόντος διατάγματος η ανω¬ 
τέρω προθεσμία καθορίζεται σε δέκα (10) μήνες. 

5. Σε περίπτωση που κατασκευαστής δεν πληροί τις 
απαιτούμενες προϋποθέσεις, η σχετική αίτηση απορ¬ 
ρίπτεται με πλήρως αιτιολογημένη απόφαση του Γεν. 
Δντου της Γ ΔΑΕΕ μετά από γνωμοδότηση της ΓΕΜ, η 
οποία κοινοποιείται στον ενδιαφερόμενο κατασκευαστή. 
Εάν ο κατασκευαστής δε συμφωνεί με την απόφαση 
απόρριψης της αίτησης εγγραφής του στο μητρώο, δι¬ 
καιούται να ζητήσει από τη Γ ΔΑΕΕ εντός 30 ημερών από 
την κοινοποίησή της την παραπομπή της υπόθεσης στην 
Επιτροπή Επίλυσης Διαφορών, ακολουθούμενης της δι¬ 
αδικασίας που καθορίζεται στο άρθρο 10 παρακάτω. 

6. Ο κατασκευαστής, του οποίου η αίτηση μετά και την 
ολοκλήρωση της διαδικασίας της παραγράφου 5 του 


παρόντος άρθρου έχει απορριφθεί, μπορεί να επανέλ- 
θει με νεώτερη αίτησή του προς τη Γ ΔΑΕΕ, αν θεωρεί 
ότι πληροί τις προϋποθέσεις ένταξής του στο Μητρώο, 
μόνο μετά την πάροδο έξι (6) μηνών τουλάχιστον από 
την προηγούμενη αίτησή του. 

Άρθρο 10 

Επίλυση Διαφορών 

1. Με απόφαση του Γ ενικού Διευθυντού της Γ ΔΑΕΕ συ¬ 
γκροτείται τριμελής Επιτροπή Επίλυσης Διαφορών (του 
Προέδρου της συμπεριλαμβανομένου) από ανώτερους ή 
ανώτατους αξιωματικούς απόφοιτους Ανώτατων Στρατι¬ 
ωτικών Εκπαιδευτικών Ιδρυμάτων (ΑΣΕΙ) ή τριτοβάθμιας 
εκπαίδευσης και πολιτικούς υπαλλήλους τριτοβάθμιας 
εκπαίδευσης της Γ ΔΑΕΕ. Τ α μέλη της επιτροπής αυτής 
δεν πρέπει να έχουν συμμετάσχει σε άλλες επιτροπές 
για το θέμα αυτό. Ο τόπος και ο χρόνος συνεδρίασης 
της επιτροπής καθορίζεται από τον Πρόεδρό της. 

2. Η επιτροπή, αφού λάβει υπόψη της όλα τα σχετι¬ 
κά στοιχεία που θα της δοθούν από τη ΓΔΑΕΕ/ΔΑΕΤΕ 
και τον κατασκευαστή και αφού εξετάσει το όλο θέμα 
με τον τρόπο που κρίνει καταλληλότερο, αποφαίνεται 
οριστικά για την ένταξή του ή μη στο μητρώο με αιτι¬ 
ολογημένο πρακτικό της. 

3. Το πρακτικό της Επιτροπής υπογράφεται από τα 
μέλη της και υποβάλλεται στο Γενικό διευθυντή της 
ΓΔΑΕΕ. Η ΓΔΑΕΕ κοινοποιεί στον κατασκευαστή την 
απόφαση, η οποία δεν υπόκειται σε προσφυγή ενώπιον 
άλλου διοικητικού οργάνου. 

4. Τυχόν έξοδα (ταξιδιού, εκτός έδρας, ελέγχων κλπ.), 
που προκαλούνται στα πλαίσια της διαδικασίας επί¬ 
λυσης διαφορών, βαρύνουν την εταιρεία που αιτείται 
την παραπομπή της υπόθεσης στην Επιτροπή Επίλυσης 
Διαφορών. 

5. Η διάρκεια της θητείας των μελών της Επιτροπής 
λήγει, με την υποβολή του πορίσματος για το συγκε¬ 
κριμένο έργο που θα της ανατεθεί 

Άρθρο 11 

Τήρηση του Μητρώου 

1. Οι εγγεγραμμένοι κατασκευαστές υποχρεούνται να 
υποβάλλουν άμεσα στη ΓΔΑΕΕ/ΔΑΕΤΕ κάθε νέο στοι¬ 
χείο που τροποποιεί ή συμπληρώνει το φάκελό τους, 
όπως αυτός τηρείται στο Μητρώο. Σε ετήσια βάση και 
στο τέλος εκάστου έτους, υποχρεούνται να διαβιβάσουν 
στη Γ ΔΑΕΕ/ΔΑΕΤΕ πλήρη φάκελο με τις τροποποιήσεις 
των στοιχείων τους, εάν υφίστανται. Η Γ ΔΑΕΕ/ΔΑΕΤΕ 
μπορεί επίσης να ζητά οποτεδήποτε πληροφορίες από 
τους ίδιους τους κατασκευαστές ή από οποιονδήποτε 
φορέα που συνεργάζεται με αυτούς, εφόσον τούτο κρί- 
νεται αναγκαίο, καθώς και να πραγματοποιεί με κάθε 
πρόσφορο τρόπο έκτακτους ελέγχους στους εγγεγραμ¬ 
μένους κατασκευαστές, με σκοπό να διαπιστώσει την 
ακρίβεια των στοιχείων που έχουν υποβληθεί και την 
τήρηση των όρων και προϋποθέσεων που απαιτούνται, 
για να είναι ένας κατασκευαστής ενταγμένος στο Μη¬ 
τρώο. 

2. Η Γ ΔΑΕΕ/ΔΑΕΤΕ παρακολουθεί την πορεία και την 
οικονομική και τεχνική κατάσταση των κατασκευαστών 
που είναι ενταγμένοι στο Μητρώο Κατασκευαστών Αμυ¬ 
ντικού Υλικού και φροντίζει, ώστε ανά πάσα στιγμή να 
υπάρχει συσχετισμός της πραγματικής κατάστασης και 
των τρεχουσών δυνατοτήτων κάθε κατασκευαστή και 

της εικόνας του στο Μητρώο. Καταχωρεί στην σικεία 
μερίδα κάθε κατασκευαστή όλα εκείνα τα δικαιολσγητι- 
κά και στοιχεία που έχει υποβάλει για την εγγραφή του. 
Επίσης καταχωρεί, ύστερα από σχετική πιστοπσίηση, 
κάθε νεώτερο στοιχείο που προκύπτει και που κρίνεται 
από το φορέα τήρησης του Μητρώου ως απαραίτητο ή 
χρήσιμο, για να δώσει πλήρη και σαφή εικόνα της κατά¬ 
στασης και των δυνατστήτων του κατασκευαστή, άπως 
είναι π.χ. η δημιουργία νέων προγραμμάτων παραγωγής, 
η υπογραφή και υλοποίηση συμβάσεων, η επέκταση των 
δραστηριστήτων του κατασκευαστή, νέες επενδύσεις, 
εξαγορές και συγχωνεύσεις, αλλαγές στο ιδιοκτησιακά 
καθεστώς κλπ. 

3. Η ΓΔΑΕΕ/ΔΑΕΤΕ προβαίνει στην κατηγσρισποίηση 
και ταξινάμηση των κατασκευαστών που έχουν εγγρα- 
φεί στο Μητρώο, με βάση τα είδη των παραγομένων 
προϊόντων και τις δυνατότητάς τους. 

4. Κάθε δύο χράνια απά την εγγραφή ενός κατασκευ¬ 
αστή στο Μητρώο πραγματοποιείται από τη ΓΔΑΕΕ/ 
ΔΑΕΤΕ κατά την κρίση της επανέλεγχος των όρων και 
προϋποθέσεων ένταξής του και επακολουθεί η ανανέ¬ 
ωση ή όχι της εγγραφής 

Άρθρο 12 

Διαγραφή κατασκευαστή από το Μητρώο 

1. Αν διαπιστωθεί με οποιονδήποτε τρόπο από τη Γ ΔΑ¬ 
ΕΕ/ΔΑΕΤΕ, είτε κατά τον ανά διετία τακτικά έλεγχο, 
είτε κατά τους έκτακτους ελέγχους, ότι έχουν παύσει 
να ισχύουν, έστω και εν μέρει, οι προϋποθέσεις εγγρα- 
φής-καταχώρησης ενός κατασκευαστή στο Μητρώο 
Κατασκευαστών Αμυντικού Υλικού, ο κατασκευαστής 
διαγράφεται από το Μητρώο. Η διαγραφή διενεργείται 
με απόφαση του Γενικού Διευθυντή της ΓΔΑΕΕ μετά 
από γνωμοδότηση της ΓΕΜ. 

2. Πριν από τη λήψη της απόφασης διαγραφής και 
μέσα σε εύλογο χρονικό διάστημα καλείται με μέριμνα 
του αρμοδίου τμήματος της Γ ΔΑΕΕ/ΔΑΕΤΕ ο ενδιαφε- 
ράμενος κατασκευαστής να εκθέσει τις απάψεις του, οι 
οποίες και λαμβάνονται υπόψη στη σχετική εισήγηση 
προς τη Γνωμοδοτική Επιτροπή. Στην κλήση αυτή πε- 
ριγράφονται λεπτομερώς όλοι οι λόγοι που οδηγούν τη 
ΓΔΑΕΕ να προβεί στη διαγραφή του κατασκευαστή. 

Η απόφαση διαγραφής κοινοποιείται υποχρεωτικά 
στον ενδιαφεράμενο κατασκευαστή, ο οποίος μπορεί 


μέσα σε 30 ημέρες να ζητήσει την παραπομπή της 
υπάθεσης στην Επιτροπή Επίλυσης Διαφορών. 

3. Ο κατασκευαστής που διαγράφηκε απά το Μητρώο 
δεν μπορεί να ζητήσει την επανένταξή του σε αυτά 
πριν περάσουν δώδεκα (12) μήνες τουλάχιστον από την 
απόφαση διαγραφής. 

4. Στη Γ ΔΑΕΕ/ΔΑΕΤΕ θα τηρείται κατάλογος των δι¬ 
αγραμμένων απά το Μητρώο. 

Άρθρο 13 

Μεταβατικές Διατάξεις 

1. Εντάς χρονικού διαστήματος δέκα (10) μηνών από 
τη δημοσίευση του παρόντος στην Εφημερίδα της 
Κυβερνήσεως, η ΓΔΑΕΕ/ΔΑΕΤΕ προβαίνει στην ολο¬ 
κλήρωση τόσο του ελέγχου, της αξιολόγησης και της 
καταγραφής των μέχρι τότε ενδιαφερομένων εγχωρίων 
κατασκευαστών αμυντικού υλικού, όσο και της κατάτα¬ 
ξης/ ταξινόμησής τους σε κατηγορίες με βάση το πεδίο 
δραστηριοτήτων τους και τα είδη των παραγομένων 
προϊόντων, αποστέλλει δε με το πέρας αυτών στη Διεύ¬ 
θυνση Αμυντικών Προγραμμάτων και Κυρίων Συμβάσεων 
(ΔΑΠΚΣ) και στη ΔΑΩΔΠ της ΓΔΑΕΕ, καθώς και στις 
Δνσεις Προμηθειών των κλάδων των Ενόπλων Δυνάμεων 
το σχετικό κατάλογο μαζί με κατευθυντήριες οδηγίες 
υποχρεωτικού χαρακτήρα για τον τράπο χρήσης και 
εφαρμογής του. 

2. Κατά το παραπάνω διάστημα, και για λάγσυς εφαρ- 
μσγής των διατάξεων του ν. 3433/2006, θα γίνεται αξι¬ 
οποίηση του μέχρι τότε υφιστάμενου καταλάγου Μη¬ 
τρώου σε συμβσυλευτική βάση. 

Άρθρσ 14 

Εναρξη ισχύος του παράντος Διατάγματος 

Η ισχύς τσυ παρόντος Διατάγματος αρχίζει απά τη 
δημοσίευσή τσυ στην Εφημερίδα της Κυβερνήσεως. 

Στσν Υπουργά Εθνικής Άμυνας αναθέτουμε τη δημο¬ 
σίευση και εκτέλεση τσυ παράντος διατάγματος. 

Αθήνα, 4 Ιανουαρίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

